Podmienky pre vystavovateľov na rok 2026
Pezinský Permoník – Malokarpatská výstava a burza minerálov, fosílií a drahých kameňov je podujatie zamerané predovšetkým pre zberateľov a priaznivcov kamennej krásy Zeme a jej bohatstva. Viac o podujatí vrátane fotogalérií z predch. ročníkov nájdete na www.geoparkmalekarpaty.sk 
Pred rezerváciou výstavnej plochy si prosím prečítajte všetky podmienky. Vašou registráciou akceptujete všetky uvedené podmienky. 
21-23.august 2026
Ceny výstavných plôch:
	Vstupné pre návštevníkov
	2 € (vystavovatelia neplatia)

	Cena za 1 stôl (1 m² výstavnej plochy)
	15 €/deň 


	Príplatok za každý rezervovaný stôl 
	5 € (nevzťahuje sa na Detský Permoník, Permoník do 18 rokov, spolky a n.o.)

	Detský Permoník do 10 rokov (max. 1 stôl)
	zadarmo počas celého trvania podujatia

	Do 18 rokov (max. 2 stoly)
	3 €/ 1 stôl /deň

	Spolky a neziskové organizácie 
	1 stôl výstavnej plochy každý deň zadarmo, bez príplatku za stôl 

	Zberatelia 
	50 % zľava 1 stola na každý deň 



Poznámka k zberateľským zľavám: Zberatelia majú 50% zľavu na 1 m² na každý deň. Zľava sa dá uplatniť len pri rezervácií min. 2 stolov v trvaní 3 dní (počas celého trvania podujatia). Znamená to, že ak máte menej ako 2 stoly a rezerváciu miesta na 2 dni, zľavu nebude možné uplatniť. Podmienkou uplatnenia zľavy je aby zberateľ mal aspoň 1 celý stôl so zberateľskými kúskami. 
Poznámka k príplatku: Vzhľadom na rastúce ceny služieb a ostatných výdavkov súvisiacich s organizáciou podujatia sme sa rozhodli zatiaľ nenavyšovať ceny za stôl (cena 15 € nebola navýšená posledných 10 rokov), ale zaviedli sme tento nový príplatok v hodnote 5 € za každý rezervovaný stôl. 
Príklad výpočtu ceny: 
Rezervácia 6 stolov na 3 dni
1. Výpočet (bez uplatnenia zberateľskej zľavy): 6 stolov x 15 € x 3 dni, spolu 270 €+ 30 € (5 € príplatok  x 6 stolov) výsledná cena 300 €
2. Výpočet (s uplatnením zberateľskej zľavy): 6 stolov x 15 € x 3 dni, spolu 270 € - 22,50            (50 % zľava na 1 stôl na 3 dni)  + 30 € (5 € príplatok  x 6 stolov) výsledná cena 277,50 €
3. Výpočet 1 stôl (so zberateľskými kúskami): 1 x 15 € x 3 dni, spolu 45 €. 50 % zberateľskú zľavu Vám síce nemôžeme uplatniť, ale nebudeme Vám účtovať 5 € príplatok za stôl. 
4. Výpočet 2 stoly ( z toho min. 1 stôl so zberateľskými kúskami): 2 x 15 € x 3 dni, spolu 90 € – 22,50 € (50 % zľava na 1 stôl na 3 dni)  + 10 (5 € príplatok  x 2 stoly) spolu 77,50 €
Ak si nebudete istý prepočtom sumy, ktorú zaplatíte radi Vám s tým pomôžeme. Ideálne nás ohľadom správnosti výpočtu ceny kontaktujete emailom na heldovaandrea@gmail.com, aby ste to mali aj písomne podložené a neprišlo k nedorozumeniu pri vyúčtovaní.
Úhrada
· Platba na účet: 
Platba prevodom pred konaním podujatia (vo fa bude uvedená splatnosť k 13.8.2026 – týždeň pred realizáciou podujatia. Fa budú vystavené medzi dňami 31.7 – 7.8.2026 a pošleme Vám ju prostredníctvom emailu.) Po prijatí úhrady na účet vám rezerváciu záväzne potvrdíme. V prípade včasného storna rezervácie miesta písomnou formou na email (najneskôr do 13.08.2026) vám celú sumu vrátime prevodom na účet. Odhlásenie od 14.08.2026 alebo nedostavenie na podujatie bude mať za následok nemožnosť vrátiť vami uhradenú plnú sumu za rezerváciu stolov. V takom prípade Vám budeme účtovať storno poplatok vo výške 20 % zo zaplatenej sumy a túto sumu Vám vrátime na účet najneskôr 10 dní po realizácií podujatia. Pri platbách so zahraničných účtov bude vrátená suma znížená o prípadný poplatok za bankový prevod.  Preto Vás pekne žiadame aby ste v prípade nemožnosti zúčastniť sa podujatia nás včasne informovali a nevznikali tým storno poplatky a administratívne a organizačné  úkony s tým súvisiace. 
Umiestnenie vystavovateľov pripravujeme od 17.8.2026, každý vystavovateľ nájde svoj stôl na vyznačenej mape na stenách chodby alebo dverách hlavnej sály. 
Sme si vedomí, že môže nastať nečakaná situácia, ktorá bude zamedzovať vašej účasti avšak stále je lepšie ju zrušiť aby sme predišli nepríjemnostiam s nimi spojenými a uvoľnili miesto pre vystavovateľov, ktorým sa neujde miesto. V tomto roku je počet miest limitovaný. 
Príprava a balenie výstavných miest: 
Výstavne plochy sú k dispozícii na inštaláciu 20.8. 2026 od 15 hod do 20 hod. a 21.8. 2026 od 8 hod do 12 hod a demontáž výstavných priestorov 23.8.202 od 16 hod do 20 hod. Počas tejto inštalácie a demontáže vám v prípade potreby bude k dispozícii obsluha výťahu. 
Stoly si môžete nechať rozložené v daných priestoroch počas celého trvania akcie. Odporúčame si ich po skončení podujatia pre návštevníkov  (piatok a sobota) prekryť plachtami a pod., resp. inak uzavrieť. Vystavovateľské priestory sa uzamykajú a nachádzajú sa v monitorovaných a strážených priestoroch PKC avšak  za prípadné straty a krádeže nezodpovedáme. Vystavovateľom odporúčame prísť ideálne 1 hod. pred začatím oficiálneho otvorenia burzy pre návštevníkov (týka sa soboty od 8. 00 a nedele od 9.00)
S prepravou vášho tovaru a sortimentu do interiéru Kultúrneho domu Pezinok vám pomôžu pracovníci KD. Ak potrebujete využiť túto možnosť zaparkujete na potrebný čas vyloženia z bočnej strany KD, v blízkosti rampy (po pravej strane budete prechádzať okolo nákupného centra Plus). Po príchode na rampu môžete váš sortiment naložiť na pripravenú paletu a pracovník vám ho odnesie až k vášmu vystavovateľskému miestu. Odporúčame túto možnosť využiť hlavne vystavovateľom, ktorí majú vyšší počet stolov a sú umiestnení na poschodí KD. Po vyložení tovaru nemôžu zostať autá  zaparkované na mieste vykladania, prosíme premiestnite si ich napr. na Radničné námestie, kde je mestské platené parkovisko alebo na miestach vyhradených na parkovanie.
Rezervácia výstavných plôch:
Rezerváciu je potrebné vykonať najneskôr do 31.07.2026 formou emailu na adresu: heldovaandrea@gmail.com alebo nás kontaktujte telefonicky na +421 948 933 999. Odporúčame však vykonať rezerváciu čím skôr nakoľko je počet stolov limitovaný. Taktiež na rezerváciu môžete využiť prihlasovací formulár, stačí vyplniť jednotlivé polia a odoslať. V rezervácií prosíme o zaslanie aj Vášho tel. kontaktu a fakturačných údajov ak bude fa vystavená na IČO. Rezerváciu Vám následne potvrdíme a vystavíme faktúru. Po uvedenom termíne sú zvyčajne kapacity priestoru naplnené. 
Dôležité upozornenie:
Predajca (vystavovateľ) zodpovedá za dodržanie daňových a právnych predpisov
· Predaj je povolený len osobám s oprávnením na podnikanie 
· Predajca (vystavovateľ) je povinný vydávať doklady podľa aktuálnych zákonných povinností 

Výnimka:

· V prípade príležitostného predaja fyzickými osobami bez oprávnenia na podnikanie je predajca povinný podpísať čestné vyhlásenie, že predaj vykonáva príležitostne a zodpovedá za splnenie všetkých zákonných a daňových povinností. 

Toto čestné prehlásenie nájdete v prihlasovacom formulári. Ak sa vás týka prosíme o jeho vytlačenie, vyplnenie, podpísanie a zaslanie prostredníctvom emailu heldovaandrea@gmail.com. Následne vám zašleme faktúru do hore uvedeného termínu s požadovanou splatnosťou. 

Organizátor podujatia nezodpovedá za individuálne daňové a obchodné povinnosti predajcov.

Organizátor poskytuje výlučne predajný priestor (stoly), nevystupuje ako sprostredkovateľ predaja ani ako predávajúci. 

Doplňujúce informácie: 

· Uprednostňujeme vystavovateľov, ktorý si rezervujú miesto na všetky 3 dni. Vystavovateľov, ktorí prídu len na 2 dni umiestňujeme na bočných chodbách, prípadne na ich koncoch a nie je možné ich umiestniť do hlavnej sály. Rezervácia na 1 deň nie je možná. 

· Organizátor si vyhradzuje právo na umiestnenie vystavovateľov podľa vlastného uváženia a možností priestoru. 

· Pri rezervácií 3 stolov (a viac) je možné, že budú uložené na hĺbku, tak aby to do celej kompozície priestoru správne zapadalo. 

· Ak máte špeciálnu požiadavku na priestor (koniec radu, začiatok radu, najbližšie k oknám, hlavná sála, chodba a pod.)môžete nám ju povedať a pokiaľ je to možné  snažíme sa každému vyjsť v ústrety. 

· Pre lepšie rozlíšenie návštevníkov a vystavovateľov obdržíte identifikačnú kartičku. Slúži pre prípadné opustenie budovy, aby ste sa pri následnom vrátení  vedeli preukázať ako vystavovateľ a neplatili vstupné na burzu. Kartička je neprenosná a nemali by ste ju dávať ďalším osobám ak nepatria priamo k vám, čiže k vystavovateľskému miestu. Podľa veľkosti výstavnej plochy a vašich personálnych potrieb na vystavovateľské miesto vám dáme adekvátny počet kartičiek (avšak max. 3 kartičky).

· Vystavovateľské mieste sa nachádzajú len v interiéri  PKC (nie v exteriéri).

· Stoly si nemusíte nosiť, poskytneme vám ich. Prosíme o rešpektovanie veľkosti vami rezervovaných výstavných plôch a ich rozsah nezväčšovať s prinesenými stolíkmi, doskami, drevenými tabuľami a pod. V takom prípade sa môže stať, že vám budeme účtovať skutočnú rozlohu plochy alebo ak to bude narúšať priebeh burzy alebo ostatných vystavovateľov budete si ju musieť upraviť podľa objednaného počtu stolov. Preto odporúčame počet objednaných stolov prispôsobiť aj množstvu sortimentu, ktorý si prinesiete. 
Pre akékoľvek informácie nás kontaktujte na hore uvedených kontaktoch. 
Tešíme sa na stretnutie


